મકર : મનની ચંચળતા સાથે સપ્તાહની શરૂઆત થાય પરંતુ સપ્તાહના મધ્ય બાદ મનમાં દૃઢતા વધે અને આપ ચોક્કસ દિશામાં મનોમંથન કરો. માનસિક થાક વર્તાય. સ્વભાવમાં લાગણીશીલતા રહેશે. સ્‍થાવર મિલકત બાબતમાં હાલ નિર્ણય મોકૂફ રાખવો. અકસ્માતના યોગ હોવાથી રસ્તા પર જતી વખતે ટ્રાફિકના નિયમોનું ચુસ્ત પાલન કરવું. તા.7 તથા 8 માનસિક વ્‍યગ્રતાને દૂર કરવા આધ્યાત્મિકતા યોગનો સહારો લેવો. લોકહિતનું કાર્ય આપના હાથે થશે. વિદ્યાભ્‍યાસ માટે સમય મધ્‍યમ છે. ઉચ્ચ અભ્યાસ કરતા જાતકો પ્રોજેક્ટ વર્કમાં વ્યસ્ત રહેશે. નિકટના લોકોના કાર્યમાં ઇચ્‍છા- અનિચ્‍છાએ જોડાવું પડે. સપ્તાહના મધ્યમાં આપ શારીરિક અને માનસિક થાક અનુભવો. તા. 9 અને 10 ના રોજ સંતાનોની બાબતમાં આપને ચિંતા રહે. કામની દોડાદોડમાં પરિવાર પ્રત્‍યે ઓછું ધ્‍યાન અપાય. ગુસ્સા પર અંકુશ રાખવો અને જોખમોથી દૂર રહેવું. પેટના દર્દ, અપચો, મંદ જઠરાગ્નિની ફરિયાદ રહે. સરકારી કાર્યોમાં સફળતા મળે. સપ્તાહના અંતે આર્થિક લાભ મળશે. તા. 11 અને 12 મ્યુચ્યુઅલ ફંડ, શેર, બોન્ડ્સ સહિત વિવિધ ક્ષેત્રોમાં લાંબા ગાળાનું રોકાણ કરી પરિવારનું અને પોતાનું ભાવિ સુરક્ષિત કરશો. સ્‍વાસ્‍થ્ય સુખાકારી જળવાઈ રહેશે. અવિવાહિત જાતકોને યોગ્ય જીવનસાથીની શોધ પૂર્ણ થવાની શક્યતા છે. ઉતાવળે નિર્ણય લઈને પસ્તાવું ન પડે તેનું ધ્યાન રાખવું. પ્રેમ પ્રસંગોમાં સમર્પણની ભાવના વિકસાવી સુખી લગ્નજીવનનો પાયોનાખી શકશો. મિત્રો અને કુટુંબના સ્‍વજનો સાથે ખૂબ આનંદમાં સમય પસાર થાય.